فالحصيلة اليومية لفيروس كورونا المستجد اللي علنات عليها وزارة الصحة اليوم الثلاثاء 8 يونيو، ففهذ 24 ساعة الأخيرة تقاسو 473، وماتو 6، وفالمجموع 3156 اللي كيتعالجو، وكثر من 293 ألف خداو الجرعة الثانية من الفاكسان. التلقيح: اليوم تلقحو 125274، بالجرعة اللولة، ووصل عدد الملقحين بيها ل9341497، بينما 293207 اللي خداو الثانية، ووصلو هكذا فالمجموع ل6457177. الإصابات: تقاسو اليوم 473 واحد من أصل 9897 واحد دار التحليلة، ووصل عدد المصابين فالمجموع ل522003. ومؤشر الإصابة التراكمي وصل ل1434,9 لكل 100 ألف نسمة، بمعدل 1,3 لكل 100 ألف نسمة فهذ 24 ساعة. حالات الشفاء: تشافاو اليوم 383، ووصل الإجمالي ل509660، بنسبة تعافي ديال 97,6 فالمية. الوفيات: واليوم ماتو 6، واحد فكل من قنيطرة والرباط ومراكش وتطوان وجرادة وأكَادير، ووصل هكذا عدد الوفيات ل9187، بنسبة إماتة ديال 1,8 فالمية. الحالات النشيطة والحرجة: عدد الحالات النشيطة طلع ل3156، وعدد الحالات الحرجة طلع كذلك ل214 حالة، 23 تدهورات غير اليوم، و8 تحت التنفس الاختراقي، أما نسبة ملء أسرة الإنعاش بلغات ل6,77 فالمية. 
حصيلة كورونا اليوم: 293 ألف خداو الجرعة الثانية من اللقاح